Ճաշկերոյթը երգիծական բնոյթ ունէր, որ մեծապէս ոգեւորեց ներկաները։ Ձեռնարկի բացոմը կատարեց ՀՕՄի փառատօնի համաատենապետ Սեդա Դարբինեան, որ բացատրելով ճաշկերոյթի նպատակը յայտնեց, թէ ան կը միտի նիւթապէս օգտակար հանդիսանալ ՀՕՄի Շրջանային Վարչութեան եւ ՀՕՄի փառատօնի (29-30 Սեպտեմբեր 2018)վերսկսման աշխատանքներուն։ Ապա, հրաւիրեց յանձնախումբի համանախագահ իր գործընկեր Էմմա Կարապետեանը, ներկայացնելու օրուան անակնկալը, որ պարգեւատրումն էր ՀՕՄի Կարս մասնաճիւղէն վաստակաշատ ՀՕՄուհի Սաթենիկ Նալպանտեանին։